Legal Document

Category: 1787

Text:
67. ΠΡΑΞΗ ΥΠΟΥΡ. ΣΥΜΒΟΥΛΙΟΥ υπ’ αριθ. 66 της 19/27 Ιουλ. 1984 (ΦΕΚ Α΄ 107). Διερεύνηση της σύνθεσης και των αρμοδιοτήτων του Κυβερνητικού Συμβουλίου (ΚΥΣΥΜ). Έχοντας υπόψη: 1.Τις διατάξεις των άρθρ.:α)12 (παρ. 1,2 και 3 ) του Νόμ. 1266/82 «Όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις», β)14 (παρ.4) του Νόμ. 1299/ 1982 «Οργάνωση Υπηρεσιών Πρωθυπουργού». 2.Την αριθ. 1/20.1.1984 πράξη του, με πρόταση του Πρωθυπουργού, αποφασίζει: 1.Στα τακτικά μέλη που αποτελούν το Κυβερνητικό Συμβούλιο, προστίθενται και οι εξής: Σελ. 84,314(β) Τεύχος Ζ 61- Σελ. 18 1.Ε.α.66-67 Υπουργικό Συμβούλιο - Οργάνωση Υπουργείων - Κυβερνητικές Επιτροπές α) Ο Υπουργός Εξωτερικών. β) Ο Υπουργός Γεωργίας. γ) Ο Αναπληρωτής Υπουργός Εθνικής Άμυνας. 2.Στη συνεδρίαση του Κυβερνητικού Συμβουλίου συμμετέχουν χωρίς ψήφο: α) Ο Γενικός Διευθυντής του Πολιτικού Γραφείου Πρωθυπουργού. β) Ο Προϊστάμενος του Νομικού Γραφείου Πρωθυπουργού. γ) Ο Προϊστάμενος του Οικονομικού Γραφείου Πρωθυπουργού. δ) Ο Ειδικός Σύμβουλος Πρωθυπουργού, για οικονομικά θέματα. ε) Ο Ειδικός Σύμβουλος Πρωθυπουργού, για θέματα πολιτικής Επικοινωνίας. στ) Ο Προϊστάμενος του Διπλωματικού Γραφείου Πρωθυπουργού, όταν συζητείται θέμα που έχει σχέση με την εξωτερική πολιτική. Στο Κυβερνητικό Συμβούλιο μπορεί, ύστερα από πρόσκληση του Πρωθυπουργού, να συμμετέχουν στη συζήτηση οι αρμόδιοι για το θέμα που συζητείται Υπουργοί, Υφυπουργοί, Διοικητές Τραπεζών, Εμπειρογνώμονες και άλλοι υπηρεσιακοί παράγοντες. 3.Τα Καθήκοντα Γραμματέα του Κυβερνητικού Συμβουλίου ασκεί ο Προϊστάμενος του Οικονομικού Γραφείου Πρωθυπουργού. 4.Στην αρμοδιότητα του κυβερνητικού Συμβουλίου, το οποίο ενεργεί μέσα στα πλαίσια των αποφάσεων και των κατευθύνσεων του Υπουργικού Συμβουλίου, υπάγονται θέματα όλων των τομέων της Κυβερνητικής πολιτικής, που έχουν ιδιαίτερη σπουδαιότητα ή γενικότερη σημασία. Ειδικότερα, υπάγονται στο ΚΥΣΥΜ βασικές θεσμικές μεταβολές στο δημόσιο και ιδιωτικό τομέα, ο προγραμματισμός και ο συντονισμός του κυβερνητικού έργου, καθώς και κάθε θέμα που, λόγω της σημασίας του, παραπέμπει σ’ αυτό το Υπουργικό Συμβούλιο ή ο Πρωθυπουργός. Με την Π.Υ.Σ. 99/14-14 Νοεμ. 1984 (ΦΕΚ Α΄ 179) ορίστηκε ότι συμμετέχει στη σύνθεση του Κυβερνητικού Συμβουλίου ως τακτικό μέλος ο Υπουργός παρά τω Πρωθυπουργώ αντί του Υπουργού Δημοσίων Έργων.